Кузнецова Татьяна Леонидовна

Кузнецова Татьяна Леонидовна (1959) — коми литература туялысь да критик.

 Олан туй 
Татьяна Кузнецова чужӧма 1959-ӧд вося ода-кора тӧлысь 10-ӧд лунӧ Коми Республикаын Изьва районса Мокчой сикт сӧвет улӧ пырысь Кулим грездын. 1980-ӧд воын помалӧма Коми канмуса педагогика институтысь филология факультет гӧрд дипломӧн.

1980-ӧд восянь уджалӧ Коми наука шӧринса Кыв, литература да история институтын: литература да фольклор секторса старшӧй лаборант, младшӧй научнӧй сотрудник (1993); старшӧй научнӧй сотрудник, литература юкӧнӧн веськӧдлысь.

 Туялан удж 
1990-ӧд воын дорйӧма филологияса кандидат ним вылӧ диссертация, темаыс — «Жанровое своеобразие коми сатиры».

Туялӧ коми литератураса прозаа, драма да поэзия жанръяс. Ыджыдджык пай пуктӧ ХХ — ХХI нэмся коми проза литература туялӧмӧ.

Йӧзӧдӧма 300 туясян удж, на лыдын «Комическое в коми литературе» (1994) да «Коми проза конца XX – начала XXI века: опыт художественных поисков» (2020) монографияяс, «Литература сӧвман туйяс: гижысь да кад» статья чукӧр (2003). 

«Литература сӧвман туйяс: гижысь да кад» статья чукӧр (2003) йӧзӧдӧмысь шедӧдӧма Эстмуса  рӧдвуж войтырлӧн уджтаслысь Литературнӧй премии (2007-ӧд во).

Велӧдлӧма Коми канмуса педагогика институтын да Сыктывкарса канму университетын. Веськӧдлӧма аспирантъяслӧн уджӧн.

Т.Л. Кузнецова –  «Наследие» журналса редколлегия пырысь (Сыктывкар), РГНФ-са эксперт комиссия пырысь, член жюри «Эзысь борд» литературнӧй конкурсса жюриӧ пырысь.

 Туясян уджъяс 
 Небӧгъяс 
 Кузнецова Т.Л. Литература сӧвман туйяс: гижысь да кад. — Сыктывкар, 2003.
 Кузнецова Т.Л. Коми проза конца XX – начала XXI века: опыт художественных поисков / Министерство науки и высшего образования РФ, ФИЦ «Коми научный центр УрО РАН», ИЯЛИ ФИЦ Коми НЦ УрО РАН. — Москва: ИМЛИ РАН, 2020. — 269 с.

 Статьяяс 
 Кузнецова Т.Л. Тундра йылысь сьӧлӧм сёрни // «Войвыв кодзув», 2002. — 6 №. — Л.б. 76—80.

 Редакторалан удж 
 Творчество И. А. Куратова и развитие литератур финно-угорских народов : материалы Всероссийской научно-практической конференции, г. Сыктывкар, 3-5 июля 2009 г. / ИЯЛИ Коми НЦ УрО РАН [и др.]; Отв. ред. Т.Л. Кузнецова. — Сыктывкар, 2009. — 294 с.
 Роль личности в становлении и развитии национальных культур: сборник статей по итогам Всероссийской научно-практической конференции (Сыктывкар, 19-20 ноября 2008 г.) / ИЯЛИ Коми НЦ УрО РАН [и др.]; науч. ред. Т. Л. Кузнецова. — Сыктывкар, 2013. — 244 с.
 И.А. Куратов: опыт осмысления жизни и творчества: сб. ст. по итогам симпозиума, работавшего в рамках II Всерос. науч. конф. «Филологические исследования – 2014», посвящ. 175-летию со дня рождения И. А. Куратова (Сыктывкар, 14-17 октября 2014 г.) / ИЯЛИ Коми НЦ УрО РАН; Отв. ред. Т. Л. Кузнецова. — Сыктывкар, 2014. — 194 с.

 Ошканпасъяс 
 Коми Республикаса нимӧдана уджалысь (2024).

 Ӧшмӧсъяс 
 Кыв, литература да история институт сайтын Т. Л. Кузнецова йылысь (рочӧн)

 Ыстӧдъяс 

Категория:Персоналия анбурӧд
Категория:Персоналия:Коми
Категория:Туялысьяс
Категория:Коми литература туялысьяс
Категория:Мокчой сикт овмӧдчӧмин
Категория:Кыв, литература да история институт